OzLabs/hebrew-wiki-articles huggingface dataset:
בית הכנסת סדאן

שמאל
בית הכנסת סדאן הוא בית כנסת בעיר סדאן בחבל גראנד אסט שבצפון מזרח צרפת.

קהילה יהודית קטנה התקיימה בסדאן מאז ימי הביניים. במאה ה-17 הגיעו לעיר יהודים מאמסטרדם. עד לשנות ה-70 של המאה ה-19 ערכה הקהילה את תפילותיה בבתי מגורים. לאחר מלחמת צרפת–פרוסיה הגיעו לעיר יהודים נוספים, אשר עזבו את חבל אלזס שסופח לגרמניה. אז התקבלה ההחלטה להקים לקהילה בית כנסת. הוא נבנה בשנים 1878–1879 בשדרת ורדן בעיר לפי תוכניותיו של האדריכל מזואל (Mazuel) ונחנך ב-25 באוגוסט 1880. רב בית הכנסת הראשון היה סימון דברה (Simon Debré, 1854–1939).

במהלך מלחמת העולם השנייה גורשו עשרות מיהודי סדאן למחנות הריכוז וההשמדה, אך בניין בית הכנסת שרד.

בשנת 1962, לאחר מלחמת אלג'יריה, גדלה שוב קהילת סדאן עם הגעתם של יהודים שעזבו את אלג'יריה. בהמשך שוב הידלדלה הקהילה לאחר שחלק מחבריה היגרו בשל מצוקה כלכלית לערים הגדולות בצרפת או עלו לישראל.

בשנת 1984 ניתן לבית הכנסת מעמד של מבנה היסטורי.

==קישורים חיצוניים==

*
* [https://web.archive.org/web/20070921120013/http://xxi.ac-reims.fr/ec-la-prairie-sedan/Reportage/page44.htm מידע על בית הכנסת ותמונות], מאורכבים באתר Web Archive
* [https://www.pop.culture.gouv.fr/notice/merimee/PA00078524 פרטי הרישום של בית הכנסת כמבנה היסטורי] 

סדאן
קטגוריה:גראנד אסט: מבנים
You're Mine (Eternal)

(בעברית: אתה שלי (לנצח)) הוא סינגל של הזמרת-יוצרת האמריקאית מריה קארי, מתוך אלבומה השנים עשר, Me. I Am Mariah... The Elusive Chanteuse. השיר יצא כסינגל השלישי מהאלבום ב-12 בפברואר 2014.

השיר הגיע למקום ה-88 במצעד הבילבורד הוט 100.

== רקע וכתיבה ==
השיר נכתב על ידי מריה קארי עצמה, ביחד עם רודני ג'רקינס, והופק על ידה ועל ידי דארק-צ'יילד. השיר בדומה לשירים נוספים מתוך Me. I Am Mariah... The Elusive Chanteuse, הוא שיר בסגנון הרית'ם אנד בלוז.

כמו כן, עלה השיר לרשת הזרמת המדיה ספוטיפיי, בסמוך לצאתו של האלבום בו נכלל.

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:בלדות פופ
קטגוריה:בלדות R&B עכשוויות
קטגוריה:סינגלים בהוצאת איילנד רקורדס
Infinity (שיר של מריה קארי)

Infinity (בעברית: אינסוף) הוא סינגל של הזמרת-יוצרת האמריקאית מריה קארי, מתוך אלבום האוסף השישי שלה, . השיר יצא כסינגל הראשון והיחיד מתוך האלבום ב-27 באפריל 2015.

השיר הגיע למקום ה-82 במצעד הבילבורד הוט 100.

== רקע וכתיבה ==
השיר נכתב על ידי מריה קארי עצמה, ביחד עם אריק הדסון, פריסילה ראנה, טיילור פארקס ואילסי ג'ובר והופק על ידה ועל ידי אריק הדסון גם כן. השיר בדומה לשירים נוספים מתוך , הוא שיר בסגנון הרית'ם אנד בלוז.

כמו כן, עלה השיר לרשת הזרמת המדיה ספוטיפיי, בסמוך לצאתו של האלבום בו נכלל. בנוסף לכך, צבר שם למעלה מ-12 מיליון השמעות.<ref></ref>

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי מריה קארי
קטגוריה:בלדות R&B עכשוויות
קטגוריה:סינגלים בהוצאת אפיק רקורדס
O Holy Night

O Holy Night (בצרפתית: Cantique de Noël או !Minuit Chretiens, ובעברית: לילה קדוש) הוא מזמור חג המולד ידוע משנת 1847, אותו הלחין המלחין הצרפתי אדולף אדם וחיבר פלאסיד קאפו. מזמור חג המולד מדבר על לידת ישו ועל גאולת האנושות.

==היסטוריה==

"O Holy Night" - גרסת פסנתר

בשלהי 1843 שופצה הכנסייה ברוקמואר. כדי לחגוג את המאורע, התבקש פלאסיד קאפו, יליד העיר, לכתוב שיר הקשור לחג המולד. קאפו נענה להצעה והחל בכתיבת השיר. בסמוך לכך, אדולף אדם החל להלחין אותו.

לבסוף, לאחר שהותאם הלחן של אדולף אדם למילותיו של פלאסיד קאפו, ביצעה אמילי לורי לראשונה את השיר במלואו.

==מילים==
{| class="wikitable"
|-
! מילות השיר בצרפתית
! מילות השיר באנגלית
! גרסתו של ג'ון סאליבן דווייט
|-
|

|

|

|}

==גרסתה של מריה קארי ==

O Holy Night הוקלט בשנת 1994, על ידי הזמרת-יוצרת האמריקאית מריה קארי. השיר יצא לאור בנובמבר 1994, כסינגל השלישי והאחרון מתוך אלבומה הרביעי, Merry Christmas. לשיר צולם וידאו קליפ מלא.

בכל שנה מחדש, בעת חג המולד, נצפת גרסתה של קארי במיליוני צפיות ואף נמכרת בכעשרות אלפי עותקים.

=== רקע ===
בשנת 1994, הוציאה קארי את אלבום חג המולד הראשון שלה, Merry Christmas. תחילה, הוציאה את הלהיט הבינלאומי "All I Want for Christmas Is You", כסינגל הראשון מתוכו. בהמשך, החליטה להוציא את "Joy to the World" כסינגל השני מתוכו.

לבסוף, הקליטה את השיר הזה מחדש, אותו הוציאה כסינגל השלישי והאחרון מתוך האלבום.

=== וידאו קליפ ===
בתחילת הקליפ, ניתן לראות את מריה קארי, באמצע כנסייה, לבושה בשמלה אדומה. בהמשך, פסנתרן מתחיל לנגן את השיר, ואליו מצטרפת קארי. לאורכו של הקליפ, שרה קארי את השיר, תוך שמאחוריה ניתן לראותה מקהלה, המוסיפה קולות רקע.

נכון ליוני 2019, מונה הצפיות של הקליפ עומד על כ-55 מיליון צפיות.

=== מיקומי שיא ===

=== נתוני מכירות ===
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|}

== גרסאות כיסוי ==
במרוצת השנים זכה השיר למאות אלפי גרסאות כיסוי ורמיקסים שונים כדוגמת:

== קישורים חיצוניים ==

== הערות שוליים ==

קטגוריה:סינגלים מ-1994
קטגוריה:שירי קריסטל גייל
קטגוריה:שירי מריה קארי
קטגוריה:שירים באנגלית
קטגוריה:שירים בצרפתית
קטגוריה:מזמורי חג המולד
קטגוריה:שירי חג המולד
קטגוריה:שירים המבוססים על פואמות
קטגוריה:שירים על ישו
קטגוריה:שירים על לילות
יקטרינה הגדולה (מיני-סדרת טלוויזיה)

יקטרינה הגדולה (באנגלית: Catherine the Great) היא מיני-סדרה בהפקה משותפת של הממלכה המאוחדת וארצות הברית בכיכובה של הלן מירן כיקטרינה הגדולה. הסדרה מופקת על ידי רשת בבריטניה ועל ידי HBO בארצות הברית.

==תקציר עלילת הסדרה==
בתוך שערורייה, תככים וסכסוך עצום, קיסרית רוסיה יקתרינה הגדולה מפתחת מערכת יחסים ייחודית ומסורה עם גריגורי פוטיומקין, כאשר הם מתגברים על יריביהם ומשמשים כאדריכלי רוסיה המודרנית.
==שחקנים ודמויות==

== הפקה ==
צילומי הסדרה נערכו במספר מיקומים, לרבות בטירת האי ובמנזר פז'איסליס בוילנה, כמו גם בארמון רונדלה בלטביה ובסנקט פטרבורג שבצפון רוסיה, בייחוד במתחם הארמונות והגנים בפטרהוף ובארמון יקטרינה שבצארסקויה סלו.

==ראו גם==
*יקטרינה (סדרת טלוויזיה)
*יקטרינה הגדולה (סדרת טלוויזיה, 2015)

==קישורים חיצוניים==
* 

* [https://www.kan.org.il/program/?catid=1570 יקטרינה הגדולה] באתר כאן 11

==הערות שוליים==

קטגוריה:האימפריה הרוסית בתרבות
קטגוריה:מלחמות עות'מאניות-רוסיות בתרבות
קטגוריה:סדרות דרמה היסטוריות
קטגוריה:סדרות דרמה תקופתית בריטיות
קטגוריה:סדרות טלוויזיה אמריקאיות
קטגוריה:תוכניות טלוויזיה שמתרחשות ברוסיה
מיהאיי

מיהאיי (בהונגרית: Mihályi) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית מיהאיי קטנה משמעותית, מ-1,218 תושבים בשנת 1990 עד 1,030 תושבים בשנת 2018 (ירידה של כ-15%).

במיהאיי חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|73
|
|-
|1880
|51
|1,464
|-
|1910
|22
|
|-
|1920
|16
|
|-
|1930
|11
|
|-
|1941
|9
|1,491
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=21980 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
אושלי

אושלי (בהונגרית: Osli) הוא כפר במחוז גיור-מושון-שופרון שבצפון מערב הונגריה. כמו יישובים רבים באירופה, גם אוכלוסיית אושלי קטנה משמעותית, מ-1,037 תושבים בשנת 1990 עד 856 תושבים בשנת 2018 (ירידה של כ-17%).

באושלי חיו שלושה יהודים בשנת 1880.

==קישורים חיצוניים==

* [http://www.ksh.hu/apps/hntr.telepules?p_lang=HU&p_id=15121 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קים שרייר

קימברלי מרל שרייר (באנגלית: Kimberly Merle Schrier; נולדה ב-23 באוגוסט 1968) היא פוליטיקאית יהודייה-אמריקאית, המכהנת כחברת בית הנבחרים של ארצות הברית מטעם מחוז הקונגרס השמיני של מדינת וושינגטון. שרייר נבחרה לתפקיד ב-2018 מטעם המפלגה הדמוקרטית.

== ביוגרפיה ==
שרייר נולדה בלוס אנג'לס שבמחוז לוס אנג'לס בקליפורניה, ולמדה בבית הספר התיכון פליסיידס (Palisades). ב-1991 סיימה לימודי תואר ראשון באסטרופיזיקה באוניברסיטת קליפורניה בברקלי. באוניברסיטת קליפורניה בדייוויס למדה רפואת ילדים, וקיבלה תואר דוקטור ברפואה ב-1997. את תקופת ההתמחות בענף רפואת הילדים השלימה באוניברסיטת סטנפורד, ועבדה כרופאת ילדים בעיר אשלנד שבאורגון למשך שנה אחת טרם הצטרפותה למרכז הרפואי וירג'יניה מייסון בסיאטל שבמדינת וושינגטון.

באוגוסט 2017, לקראת בחירות 2018 בארצות הברית הודיעה שרייר על התמודדותה לייצוג מחוז הקונגרס השמיני של וושינגטון במקומו של דייב רייצ'רט, נציג המחוז המכהן מטעם המפלגה הרפובליקנית. שרייר בחרה להציב במרכז מסע הבחירות שלה את הרחבת המדיקר וחוק הגנת החולה וטיפול בר השגה.

בבחירות הכלליות ניצבה בפני חבר הסנאט של וושינגטון דינו רוסי. מסע הבחירות לייצוג מחוז הקונגרס השמיני של וושינגטון בבית הנבחרים היה כרוך בהוצאת 25 מיליון דולר אמריקני לשם מימונו, מה שהפך מסע בחירות זה ליקר בהיסטוריה של מדינת וושינגטון ואחד היקרים מבחינה לאומית במהלך בחירות 2018, וכלל קמפיין נגטיבי מעורר מחלוקת מצדו של המועמד הרפובליקני רוסי. ביום הבחירות הכלליות זכתה שרייר ב-52% מקולות הבוחרים ונבחרה לבית הנבחרים.

שרייר נכנסה לתפקידה ב-3 בינואר 2019. בקונגרס ה-116 של ארצות הברית חברה שרייר בוועדת החינוך והעבודה ובוועדת החקלאות.

שרייר נשואה לדייוויד גואינג ולהם בן משותף, והם גרים בעיר סאמאמיש שבוושינגטון. סביה הם יהודים שהיגרו לארצות הברית מאירופה טרם מלחמת העולם השנייה. שרייר היא חולת סוכרת מסוג 1.

== קישורים חיצוניים ==

* 
* 
* 

== הערות שוליים ==

קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:בוגרות אוניברסיטת קליפורניה בדייוויס
קטגוריה:בוגרי אוניברסיטת קליפורניה בדייוויס
קטגוריה:חברות בית הנבחרים של ארצות הברית ממדינת וושינגטון
קטגוריה:יהודיות חברות בית הנבחרים של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית ממדינת וושינגטון
קטגוריה:יהודים חברי בית הנבחרים של ארצות הברית
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
חוף הנסיכה מרתה

חוף הנסיכה מרתה (באנגלית: Princess Martha Coast) הוא חלק מחוף ארץ המלכה מוד שבאנטארקטיקה.

החוף שוכן בין קו אורך 05 ° E לבין השפך של קרחון סטאנקומב-וילס בקו אורך 0 20 ° W. 

קו החוף כולו מוקף מדפי קרח עם צוקי קרח שגובהם 20 - 35 מטרים.

במקום התגלה מושבה גדולה של פינגווין קיסרי.

== היסטוריה ==
=== גילוי החוף ===
החוף הוא החלק הראשון של אנטארקטיקה שהתגלה על ידי אדם אירופאי - החוף התגלה על ידי פביאן גוטליב פון בלינגסהאוזן ומיכאיל לאזארב בשנת 1820.

תחנת המחקר טרול ממוקם בסמוך לחוף.

=== מקור השם ===
שמו של החוף ניתן לו על ידי קפטן הייאלמר ריסר-לרסן אשר גילה במהלך טיסה את כף נורווגיה, וראה באותה עת את החוף, ומיפה אותו בטיסתו בפברואר 1930. החוף נקרא על שמה של מרתה, נסיכת הכתר של נורווגיה באותה עת.

== לקריאה נוספת ==
<div class="mw-content-ltr">
* M. Messick, John F. Splettstoesser, Peter Harrison and Maria Gavrilo, [https://www.cambridge.org/core/journals/polar-record/article/new-breeding-site-for-emperor-penguins-aptenodytes-forsteri-on-princess-martha-coast-queen-maud-land-east-antarctica/EFFDFD2E6C4642809338F8F256F91496 New breeding site for emperor penguins (Aptenodytes forsteri) on Princess Martha Coast, Queen Maud Land, East Antarctica], Volume 35, Issue 193 April 1999, pp. 156-157
</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12111 חוף הנסיכה מרתה], באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11626&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף הנסיכה מרתה], באתר הגאזט האנטארקטי המשווה SCAR של ממשלת אוסטרליה

== הערות שוליים ==

*
קטגוריה:ים לאזארב
הנסיכה מרתה
תשע נשמות (סרט, 2002)

תשע נשמות (באנגלית: Nine Lives) הוא סרט אימה בריטי משנת 2002, בבימויו של אנדרו גרין ובכיכובן של פריס הילטון, ויוויאן הארווי, בן פייטון ורוזי פלנר. הסרט יצא לאקרנים בפסטיבל הסרטים של לונדון ב-26 באוגוסט 2002, בהפצת דרים אנטרטיינמנט.

== תקציר הסרט ==
קבוצה המונה בתוכה שמונה אנשים, מגיעה לאחוזה השייכת לאחד מהם, במטרה לשהות שם במשך כמה ימים. בערב הראשון, הם עורכים סעודה ובסופה, נפרדים כל אחד לחדרו, במטרה ללכת לישון. שניים מהחבורה מחליטים להישאר ערים.

הם הולכים לספרייה, שם הם מגלים ספר משונה. אחד מהם פותח את הספר, ובאותו הרגע, משתלטת עליו רוח. בעקבות השתלטות הרוח על אותו האדם, הוא הופך לאחוז דיבוק, תוך שהוא תוקף את חבריו ורוצח את בת הזוג שלו. 

לבסוף, מצליחים ששת החברים הנותרים להרוג את אחוז הדיבוק, אך לאחר מכן מצליחה הרוח להשתלט על כל אחד מהם, עד שלבסוף נותרים מהם שניים בלבד.

== ליהוק ==
{| class="wikitable"
!שחקנ/ית
!דמות
|-
|פריס הילטון
|ג'ו
|-
|דייוויד ניקול
|פיט מקגרגור
|-
|אמיליה וורנר
|לורה
|-
|בן פייטון
|אנדי
|-
|ג'יימס ר. שלזינגר
|דמיאן
|-
|ויוויאן הארווי
|לוסי
|-
|פטריק קנדי
|טים
|-
|רוזי פלנר
|אמה
|-
|לקס שרפנל
|טום
|}

== קישורים חיצוניים ==

== הערות שוליים ==

קטגוריה:סרטי 2002
קטגוריה:סרטי אימה מ-2002
קטגוריה:סרטים באנגלית
קטגוריה:סרטי אימה בריטיים
קטגוריה:סרטים שיצאו ישירות בפורמט לצפייה ביתית
קטגוריה:סרטי אימה על-טבעיים משנות ה-2000
קטגוריה:סרטי אימה על-טבעיים בריטיים
אנפת לילה אדמונית

אנפת לילה אדמונית (שם מדעי: Nycticorax caledonicus) היא מין של עוף מים ממשפחת האנפתיים השייכת לסוג אנפת לילה. זוהי אנפה בינונית בגודלה הנפוצה בביצות לאורך דרום-מזרח אסיה באינדונזיה, הפיליפינים, גינאה החדשה ובצפון אוסטרליה. אוכלוסייה קטנה מצויה גם בניו זילנד.
== מאפיינים ==
אנפה זו מגיעה לאורך 65—55 ס"מ בזכרים ו-60—55 בנקבות עם מוטת כנפיים באורך 95—110 ס"מ לזכרים ו-95—105 ס"מ לנקבות והמשקל הממוצע 800 גרם. למעט הבדלי הגודל אין הבדלים גדולים בין הזכרים לנקבות. האנפה בעלת "כיפה" שחורה בדומה לאנפת הלילה המצויה ובעלת נוצות כנפיים וגב חומים-אדמדמים וסנטר, בטן וחזה לבנים. המקור שחור, הרגליים צהובות והעיניים צהובות עם פס מתמשך צהוב בין העיניים למקור. 

למרות שמה אנפה זו לא פעילה רק בלילה אלא גם במשך בין הערביים ולעיתים אף ביום. היא נפוצה סמוך לגדות בריכות, נהרות או אגמים ושם אורבת לטרף כמו חרקים, סרטנים, דגים ודו-חיים ודוקרת אותו במהירות בעזרת מקורה הרחב והארוך.

אנפה זו מקננת בקנים שהיא בונה בקרבת המים ומטילה 2—5 ביצים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי יוהאן פרידריך גמלין
קטגוריה:אנפתיים
קטגוריה:אינדונזיה: עופות
קטגוריה:מלזיה: עופות
קטגוריה:סינגפור: עופות
קטגוריה:אוסטרליה: עופות
קטגוריה:בעלי חיים שתוארו ב-1789
נבחרת גיברלטר בכדורסל

נבחרת גיברלטר בכדורסל היא הנבחרת הלאומית בכדורסל של טריטוריית גיברלטר הבריטית. הנבחרת מופעלת על ידי התאחדות כדורסל החובבים של גיברלטר, שחברה בפיב"א אירופה מאז 1985. הנבחרת משתתפת באליפות אירופה בכדורסל למדינות קטנות ובמשחקי האיים.

הישגיה הטובים ביותר של הנבחרת הם המקום הרביעי באליפות למדינות קטנות (1998), והמקום השני במשחקי האיים (2017).

נכון ל-10 ביוני 2019 הנבחרת מדורגת במקום ה-147 (מתוך 165) בדירוג הנבחרות העולמי של פיב"א.

==קישורים חיצוניים==
* [https://www.gibraltarbasketball.net/ התאחדות כדורסל החובבים של גיברלטר]

==הערות שוליים==

קטגוריה:גיברלטר: ספורט
גיברלטר
תהילים ז'

תהילים ז הוא המזמור השביעי של ספר תהילים. מכונה גם שִׁגָּיוֹן לְדָוִד על שם מילות הפתיחה שלו. המזמור עוסק במאבקיו של דוד באויביו, וביטחונו בה'.

==תוכן המזמור==
המשורר מתפלל שה' יושיע אותו מכל אויביו. הוא נשבע שלא עשה את הדברים הרעים שבהם הוא מואשם בפי רודפיו (ולא מפורטים במזמור), ומביע את ביטחונו שה' יפיל את אויביו, והם ייפגעו כתוצאה מהניסיון לפגוע בו. בחתימת המזמור מודה המשורר לה' על צדקתו.

===פסוק הפתיחה===
המילה "שִׁגָּיוֹן", מופיעה בצורתה זאת בפעם היחידה בכל התנ"ך (בספר חבקוק מופיעה המילה בהטיית רבים - "שִׁגְיֹנֽוֹת"). ישנם מספר פירושים למילה זו:
# מנחם פירש ששיגיון הוא כלי נגינה, בדומה ל"מָחֲלַת", "הַשְּׁמִינִית" או "הַגִּתִּית".
# רש"י ופרשנים נוספים פירשו ששיגיון הוא לשון מִשְׁגֶּה - שְׁגָגָה (רש"י מביא מספר אפשרויות לאיזה חטא של דוד מתייחס המזמור).
# אבן עזרא מציע ששגיון הוא לשון תענוג (כמו: "בְּאַהֲבָתָהּ תִּשְׁגֶּה תָמִיד", משלי ה, יט).

מלבד המילה שיגיון, מופיע בפסוק הראשון גם שם לא מוכר "כּוּשׁ בֶּן יְמִינִי". אדם בשם זה אינו מופיע בספרי התנ"ך העוסקים בתקופתו של דוד המלך (שמואל, דברי הימים). על פי המדרש, כוונתו של המשורר בשם זה היא למלך שאול, וכנאמר בתלמוד: .

==שימוש ליטורגי==
על פי מסכת סופרים, מזמור זה נאמר בפורים.

==קישורים חיצוניים==

* [https://www.youtube.com/watch?v=hRyaiEzPFlI תהילים ז'], שיעור מאת הרב זמיר כהן, באתר יוטיוב
* [https://www.youtube.com/watch?v=ZEdJnIIwnsM תהילים ז'], מבצע החזן ציון פלאח, באתר יוטיוב
==הערות שוליים==

ז
טריגון אטלנטי

טריגון אטלנטי (שם מדעי: Dasyatis chrysonota) הוא מין של בטאי ממשפחת הטריגוניים המצוי בטבע בחופי האוקיינוס האטלנטי והאוקיינוס ההודי.

תפוצת טריגון זה בטבע היא מקוואזולו-נטאל שבדרום אפריקה לאנגולה וחדר גם למימי הים התיכון עד למפרץ סידרה ולתוניסיה. הוא מצוי גם בחופי ישראל. הטריגון שוכך על קרקעית הים הרדודה והחולית עד לעומק 110 מטר בקירוב.

זהו טריגון היכול להגיע לרוחב 75 ס"מ כשישנם פרטים קטנים בהרבה שמגיעים רק לאורך 30 ס"מ. טריגונים אלה מגיעים לבגרות בגיל 4 שנים ואז מתחילים להבדיל בין הזכרים לנקבות בקלות. צבע הטריגון כחול-אפור, מה שנתן לו את שמו האנגלי. צורת הסנפירים מזכירה יהלום ובקצה הגוף זנב מתפתל.

הטריגון חופר בחול דרך לטרפו וככל שהטריגון גדל כך הוא יכול לחפור בחול בקלות. הוא ניזון ממיני סרטנים, מיני רכיכות ותולעים רב-זיפיות המצויות מתחת לחול, בשכיחות משתנה. טריגונים קטנים יותר יחפשו את מזונם בצמוד לחולות החוף החולי, בו קל יותר לחפור. הטריגון שואב החוצה את הטרף בעזרת שיניו ואיתם טוחן את הטרף.

הטריגון מתרבה בתקופת ספטמבר עד דצמבר והנקבה משריצה 1–7 צאצאים בבטנה. הפוריות של טריגון זה נמוכה באופן יחסי, דבר העלול לפגוע בו בטווח הרחוק.

==קישורים חיצוניים==

==הערות שוליים==

קטגוריה:בעלי חיים שתוארו ב-1828
קטגוריה:טקסונים שתוארו בידי אנדרו סמית
קטגוריה:טריגוניים
קטגוריה:דגי האוקיינוס האטלנטי
שמואל בן עמי

שמואל בן עמי (נולד בשנת 1947) הוא אמן ופסל ישראלי. בן עמי היה הפסל הראשי במוזיאון השעווה הישראלי בין השנים 1973–1995, פסל הדיוקנאות המפסל חתך רחב של אישים מהפוליטיקה הישראלית, מענפי הזמר והקולנוע, ומהתיאטרון.

==ביוגרפיה==
בן עמי נולד בפאס במרוקו למשפחה של 7 ילדים. כשהיה בן 3 משפחתו עלתה והתיישבה בטבריה. בגיל 15 למד בישול והפך לשף.

בין השנים 1977–1981 למד פיסול במכון אבני, ובין השנים 1985–1988 למד פיסול בבית הספר "אקול דה בוזאר" בפריז.

בשנות ה-70, ה-80 וה-90 היה שף במלונות הילטון, שרתון ודיפלומט בתל אביב.

ביו השנים 1973–1995 היה הפסל הראשי במוזיאון השעווה הישראלי במגדל שלום בתל אביב.

בן עמי היה אלוף ישראל בפיסול במרגרינה ואלוף ישראל בפיסול ועיצוב במזון.

בן עמי חבר איגוד הפסלים והציירים בישראל. ערך כ-30 תערוכות בישראל ומחוצה לה.

בן עמי חבר ההנהלה בפדרציה המרוקאית העולמית.

בערב חגיגי צוינו 55 שנים להקמתה של שכונת רמת אגוז (שיכון ד') בטבריה על ידי עיריית טבריה, ובן עמי שצמח בשכונה זכה להוקרה מראש עיריית טבריה.

==מיצירותיו==
במהלך עבודתו פיסל בן עמי מעל אלף מלכים, נשיאים, ראשי ממשלות ואח"מים אחרים.

הדיוקן הראשון שפיסל במוזיאון השעווה הישראלי" היה של הזמר יזהר כהן שזכה ב-אירוויזיון, ובהמשך את הדיוקנאות של: עפרה חזה, רינה מור, גלי עטרי, צביקה פיק, הכדורסלן מיקי ברקוביץ, הטניסאי שלמה גליקשטיין והנשיאים חיים הרצוג (1983), יצחק נבון.

בשנת 2018 פיסל את האפיפיור פרנציסקוס בעקבות הזמנה מהוותיקן. הפיסול נמשך כ-3 חודשים. בן עמי הוזמן לוותיקן והעניק לאפיפיור את הפסל.

בן עמי יצר פסל של מלך מרוקו שממוקם בארמון ברבאט. במוקטעה ברמאללה מוצב פסל של מחמוד עבאס שיצר לבקשת סם בן שטרית.

ב-23 ביולי 2017 נחנך גן פסלים (כולל חמישה פסלי אבן ושיש) בבית החולים על שם ברוך פדה, פוריה בכניסה למבנה מרפאות חוץ, תרומתו של בן עמי.

בין הדיוקנאות שיצר: דיוקן של ראש ממשלת ישראל בנימין נתניהו, דיוקנאות של הנשיאים שמעון פרס, ראובן ריבלין,דיוקן של שרת התרבות והספורט מירי רגב, דיוקן של השחקן זאב רווח, דיוקן של הזמר יהורם גאון ודיוקן של הזמרת שושנה דמארי.

בין פסליו: רמברנדט, לאונרדו דה וינצ'י, וינסטון צ'רצ'יל.

===מהאנדרטאות שיצר===
* אנדרטת חמשת הרוכבים בפתח תקווה – 60 טון אבן גרניט.
* אנדרטת הלח"י שנמצאת בכיכר הלחי בפתח תקווה – 7 מסה אבן גרניט.
* הפסל של הרמב"ם 3 מטר מיציקת ברונזה.
* פסל דוד בן-גוריון בסלע גרניט 6 טון בסימפוזיון הפיסול במעלות תרשיחא.
* פסל בן-גוריון מסלע בזלת, ממוקם בכניסה למלון גלי כנרת בטבריה.

==חייו האישיים==
בן עמי נשוי ואב לתאומים. מתגורר בטבריה.

==קישורים חיצוניים==
* 

אלי אשד -הדיוקנאי סקירה על חייו ויצירתו של שמואל בן עמי
אתר המולטי יקום של אלי אשד

https://www.no-666.com/2009/03/04/%d7%94%d7%93%d7%99%d7%95%d7%a7%d7%a0%d7%90%d7%99/

==הערות שוליים==

קטגוריה:ישראלים ילידי מרוקו
קטגוריה:עולים לאחר קום המדינה: 1948–1950
קטגוריה:פסלים ישראלים
קטגוריה:טבריה: אישים
קטגוריה:בוגרי מכון אבני
קטגוריה:ישראלים שנולדו ב-1947
ניאו (יצרן רכב)

ניאו (בסינית: 蔚来; פין-יין: Wèilái) היא יצרנית רכב, שבסיסה בשאנגחאי, המתמחה בעיצוב ופיתוח מכוניות חשמליות. החברה פעילה באליפות פורמולה אי של FIA, במרוצי כלי רכב חשמליים חד-מושביים.

החברה עוסקת בפיתוח ותפעול עמדות החלפת סוללות לרכביה, כחלופה לתחנות טעינה קונבנציונליות. היא מפעילה למעלה מ-1,300 תחנות להחלפת סוללות בסין.
== היסטוריה ==
ניאו הוקמה על ידי ויליאם לי (בסינית: 李斌; פין-יין: Lǐ Bīn), יו"ר החברות Bitauto ו-NextEV, בשנת 2014. מיד לאחר הקמתה, השקיעו בה מספר חברות היי-טק מרכזיות, כולל Tencent, טמסק אחזקות, Baidu, סקויה, לנובו ו-TPG. את הדגם הראשון, מכונית הספורט ניאו EP9, השיקה החברה כבר ביום הקמתה.

באפריל 2017 הציגה החברה את מכונית הקונספט בתצורת סטיישן ניאו Eve.

בדצמבר 2017 השיקה החברה את ניאו ES8, רכב SUV שכולל טכנולוגיית החלפת מצברים מהירה, עם אפשרת להשכרתם במקום רכישת המכונית כחבילה כוללת, בדומה לקונספט שהציגה חברת בטר פלייס הישראלית שנכשלה במסחור הטכנולוגיה.

בספטמבר 2018, ביצעה החברה הנפקה ראשונה לציבור בבורסה לניירות ערך של ניו יורק וגייסה מיליארד דולר דולר, עד אותה עת מכרה החברה רק 2,000 כלי רכב. בתחילת 2020, ניאו הייתה על סף פשיטת רגל ומחיר המניה שלה ירד ב-62% מאז הנפקתה. בסוף אפריל 2020, Nio הכריזה על קבלת מימון נוסף בסך כמיליארד דולר מקבוצת משקיעים סיניים. בנוסף קיבלה תמיכה והלוואות מהנציבות העירונית של העיר חפיי במחוז אנחווי כדי לסייע לה לפתח את שרשרת האספקה שלה לסוללות, מנועים ומערכות בקרה. במהלך השנה הבאה, ייצור המכוניות של החברה גדל ב-81% והערכת השווי של החברה. הגיע ל-100 מיליארד דולר.

בשנת 2022 החל ייצור דגם "ניאו ES7".

==נתוני ייצור==
{| class="wikitable"
|+
! rowspan="2" |שנה
! rowspan="2" |סה"כ
! colspan="6" |דגם
|-
!ES6
!ES8
!EC6
!ET7
!ES7
!ET5
|-
!2018
|11,348
| -
|11,348
| -
| -
| -
| -
|-
!2019
|20,565
|11,433
|9,132
| -
| -
| -
| -
|-
!2020
|43,728
|27,945
|10,861
|4,922
| -
| -
| -
|-
!2021
|91,429
|41,474
|20,050
|29,905
| -
| -
| -
|-
!2022
|122,486
| colspan="3" |73,440
|23,075
|14,158
|11,813
|-
!2023
|160,038
|
|
|
|
|
|
|}
==פעילות ושיווק בישראל==
בינואר 2017 החברה חתמה על מזכר הבנות עם חברת מובילאיי הישראלית, לשותפות אסטרטגית בפיתוח מודול נהיגה אוטונומי. במהלך 2020 הגיעו לישראל כלי רכב חשמליים ראשונים של ניאו, לצורך ניסויים במסגרת שיתוף הפעולה עם מובילאיי. בדצמבר 2020 הוכרז כי ניאו תשתתף במיזם ה"רובו-טקסי" - המוניות האוטונומית של מובילאיי. בספטמבר 2021 הציגו מובילאיי וניאו לראשונה את מיזם ה"רובו-טקסי" המבוסס על הדגם ES8, והודיעו שיתחיל לפעול בתל אביב במהלך 2022.

באוגוסט 2023 הודיעה חברת דלק מוטורס כי תתחיל לייבא את רכבי ניאו לישראל. אך מאחר שניאו מוכרת מכוניות רק ישירות ללקוחות ולא דרך יבואנים או סוכנים, דלק מוטורס הודיעה כי תפעול כיבואן מקביל, ותרכוש את המכוניות בזיכיון מחברת הבת - ניאו נורווגיה. שיווק הרכבים בישראל החל באוקטובר 2023, שבשלב הראשון שווקו שלושה דגמים: ET5, ET7 ו-ES8. דלק מוטרס הבטיחה להקים בישראל גם שתי תחנות להחלפה מהירה של סוללות. במאי 2024 דווח כי נמכרו רק 70 כלי רכב של המותג בישראל מאז החלה לפעול בישראל.

== ראו גם ==
* טסלה

==קישורים חיצוניים==

* 

== הערות שוליים ==

קטגוריה:חברות הנסחרות בבורסה לניירות ערך בניו יורק
קטגוריה:מותגי רכב
קטגוריה:ציטוט עם תסריט בשפה זרה (סינית)
קטגוריה:כלי רכב המיוצרים בסין
*
קטגוריה:חברות בשווי שוק מעל 100 מיליארד דולר
קטגוריה:יצרני מכוניות חשמליות
קטגוריה:יצרני סוללות
צבי שוסטר

צבי שוסטר (1919 – 2008) היה צלם ישראלי והצלם הראשון במושבה גדרה, במשך 30 שנה היה הצלם היחיד במקום.
==ביוגרפיה==
שוסטר נולד בעיר חוטין שבחבל בסרביה (כיום באוקראינה). כילד למד בחדר ובמקביל בבית ספר עממי יהודי. בגיל 15 החל ללמוד צילום ועבד כשוליה ב"פוטו" בעיר. בתום שלוש שנים הוענקה לו תעודת "צלם מקצועי", שוסטר התקבל לעבוד אצל צלם בשם צבי פינוס. בשעות היום צילמו ובערב פיתחו את הסרטים, הדפיסו את התמונות וביצעו את העבודות הנלוות כגון רטוש, מיון ומספור.

===במלחמת העולם השנייה===
בעקבות הסכם ריבנטרופ–מולוטוב קיבלה ברית המועצות בשנת 1940 את חבל הארץ בסרביה והעסקים הפרטיים באזור נסגרו או הולאמו ובהם חנות הצילום בה עבד שוסטר. הרוסים פתחו ארגון ממשלתי לצילום בשם "פוטו טרוסט" ושוסטר עבד בו תמורת שכר חודשי.

ביוני 1941 פלשו הגרמנים לברית המועצות והחזירו את השליטה על שטחי בסרביה לרומניה, תחת השלטון הרומני כל יהודי בסרביה גורשו לשטחים שמעבר לנהר הדניסטר. שוסטר צעד עם אשתו, בני המשפחה וכל יהודי העיר אל שטחי הגירוש, כשאת ציוד הצילום החביא בבית סבתו. בין השנים 1941–1944 שהה שוסטר עם משפחתו ועוד עשרות אלפי יהודים במחנות ובגטאות, תחת שלטון רומני.

לאחר ששוחרר מהגטו על ידי הצבא האדום חזר שוסטר לעיר הולדתו וגויס לצבא ועם תום מלחמת העולם השנייה נשאר בחוטין ופתח חנות צילום בשותפות עם צלם נוסף. ב-1946 עבר שוסטר ביחד עם משפחתו לעיר טקוץ' שברומניה שם פתח חנות צילום עם הצלם חיים פישברג.

===במדינת ישראל===
בשנת 1950 עלתה המשפחה למדינת ישראל ושוכנה במחנה עולים. בשנים הראשונות עבד בחנות קטנה ברחוב ביל"ו בשם "פוטו הנגב", ומאוחר יותר עבר לרחוב הרצל, שם נקראה חנותו "פוטו צבי".

==מצילומיו==
עד הגעתו של שוסטר לגדרה נעזרו התושבים בצלמים מתל אביב, ראשון לציון ורחובות. את המושבה תיעדו צלמים מהקרנות הציוניות. שוסטר שכונה בפי תושביה "צלם המושבה" צילם את מעברת גדרה, את המוסד לעיוורים כפר אוריאל, את הנופשים ב"בית המרגוע לסופר ולמורה" ואת חנוכת בית החולים הרצפלד בשנת 1969.

במשך עשרות שנים תיעד שוסטר את נופי המושבה גדרה, את תושביה ומשפחותיהם כמעט בכל תחנות חייהם, פעילויות ספורט, תרבות ונופש, בתי ספר וגנים לדורותיהם ואירועים חגיגיים, פוליטיים וממלכתיים כולל חגיגות בכל עשור החל מחגיגות ה-70 לגדרה (בשנת 1954) כולל ביקור דוד בן-גוריון בגדרה. ארכיון התשלילים של שוסטר המשקף עבודה של יותר מחמישים שנה, בעל ערך היסטורי, לאומי וחברתי, ובעל חשיבות להיסטוריה המקומית של גדרה.

==הנצחה==
לאחר מותו, בשנת 2008, נקרא על שמו רחוב במושבה.

==קישורים חיצוניים==

* [https://www.mygdera.co.il/היום-זה-מתחיל מרכז אופק גדרה מציג תערוכת צילומים נדירה מראשית ימי המושבה] (פורטל גדרה שלי, 28 במאי 2019)
* צבי שוסטר - צלם המושבה, תערוכת צילומים 1950 - 1970 | [https://www.israelhayom.co.il/article/661941 באתר ישראל היום] | [https://www.haaretz.co.il/literature/study/.premium-1.7316304 באתר הארץ] | 6 ביוני 2019

==הערות שוליים==

קטגוריה:ניצולי השואה
קטגוריה:יהדות חוטין
קטגוריה:יהודים אנשי הצבא האדום במלחמת העולם השנייה
קטגוריה:עולים לאחר קום המדינה: 1948–1950
קטגוריה:צלמים ישראלים
קטגוריה:גדרה: אישים
קטגוריה:ישראלים שנולדו ב-1919
קטגוריה:ישראלים שנפטרו ב-2008
בית הכנסת מנחם ציון

בית הכנסת מנחם ציון הוא בית הכנסת הראשון בעת החדשה שנבנה על ידי העדה האשכנזית בירושלים. נמצא בשימוש עד ימינו.
== היסטוריה ==
בשנת 1836 יצא ר' אברהם שלמה זלמן צורף למצרים ובעזרת הקונסולים של רוסיה ואוסטריה קיבל פירמאן (צו מלכותי) ממוחמד עלי באשא, שליט מצרים (ששלט באותה עת בארץ ישראל), אשר ציווה "כי הרשות בידי העדה האשכנזית להקים את "דיר שיכנז", דהיינו:"חצר האשכנזים", (לימים "החורבה" וסביבותיה), ולבנות בתוכה מעונות ואסר לתבוע מהם את חובות אבותיהם".

רבי יהוסף שווארץ בספרו "תבואות הארץ" כותב: "ביום י"ט אלול התחלנו לפנות האשפה והזבל ויחלו לבנות. עד פרשת וארא תקצ"ז נגמר בית המדרש וכבר יכולנו להתפלל בו ונחנכה ביום ההוא בשמחה גדולה: ברוך מציב גבולות אלמנה, ויקרא את שמו "מנחם ציון" או בפי העם "בית המדרש הישן". ויבנו עוד כל הבניינים והבתים הנחרבים והנהרסים אשר בכל החצר הגדול הזה".

ר' ישעיה ברדקי התנגד לבניית בית הכנסת וחשש שבנייתו תגרום לזעם אצל הערבים שעדיין חשו שהעדה האשכנזית חייבת להם כסף מחובות העבר. בעידוד חותנו ר' ישראל משקלוב בנה ר' ישעיה ברדקי בית כנסת אחר בשם "סוכת שלום", והעדה התפלגה לשתי קבוצות.
שלט על בית הכנסת

בית הכנסת מנחם ציון נחנך בא' בשבט תקצ"ז ושימש כמרכז הקהילה עד בנייתו של בית הכנסת הגדול של חורבת יהודה החסיד בסמוך.

המקום לא נחרב במלחמת העצמאות ונותר בשממונו עד מלחמת ששת הימים. בשנת 1980 חזר בית הכנסת לשימוש מלא. הוכנס אליו ריהוט חדש, וארון קודש שהובא מקהילה יהודית באיטליה. בית הכנסת משמש כיום (2019) את הקהילה הדתית לאומית ברובע היהודי.

== קישורים חיצוניים ==

==הערות שוליים==

מנחם ציון
מנחם ציון
קטגוריה:היישוב הישן
דב שמוטקין

דב שמוטקין (נולד ב-1949) הוא גרונטולוג ופסיכולוג ישראלי. פרופסור אמריטוס בבית הספר למדעי הפסיכולוגיה וראש מכון הרצג לחקר ההזדקנות והזיקנה באוניברסיטת תל אביב.

== ביוגרפיה ==
שמוטקין קיבל את הדוקטורט שלו מאוניברסיטת תל אביב. הוא פסיכולוג קליני בכיר ולשעבר ראש המגמה הקלינית בבית הספר למדעי הפסיכולוגיה. בין השנים 1988–1989 היה חוקר אורח במכון לגרונטולוגיה באוניברסיטת מישיגן, אן ארבור, ועמית כבוד במכון לחקר ההזדקנות באוניברסיטת וויסקונסין, מדיסון, ארצות הברית, בין השנים 1996–1997. הוא שימש כמרצה בכיר ועמית בקבוצות מחקר של סקרים ארציים בולטים על הזדקנות האוכלוסייה בישראל, מחקר אורך חוצה גבולות בתחום ההזדקנות, הענף הישראלי של סקר הבריאות, הזדקנות ופרישה באירופה (SHARE-Israel). הוא גם ניהל את הפרויקט של מיזוג מסדי נתונים של CALAS, SHARE-Israel ומחקרים אחרים של הזדקנות האוכלוסייה. שמוטקין הוא עמית באגודה הגרונטולוגית של אמריקה.

== מחקר ==
בעבודתו המדעית גיבש שמוטקין גישה דיאלקטית לאושר אנושי וסבל, הדגשת מסלולי התפתחות לאורך הבגרות והזיקנה. ההתעניינות העיקרית שלו היא במחקר של מנגנונים פסיכולוגיים שבהם אנשים יכולים יכול לשמור על רווחה וחוסן נפשי בפני מצוקות חיים ותהליכי הזדקנות העלולים לגרום לטראומה, להידרדרות ולאובדן. במודל הרעיוני שלו, שכותרתו "מרדף האושר בעולם עוין", שמוטקין יחד עם שותפים אשר תרמו תרומות חיוניות (בעיקר דוקטורנטים שלו לשעבר), פיתחו מבט דינמי על החיבור שבין חוסן ופגיעות. העבודה הקונספטואלית והאמפירית של שמוטקין בתחומי הגרונטולוגיה מבקשת להסביר איך בריאות, תפקוד הסתגלותי והגשמה עצמית עלולים לפגוע בחולשה, נכות והתפוררות בחיים מאוחרים יותר. הנושא המתפתח המאחד את העבודות המדעיות הללו הוא השאיפה ההומניסטית של שמוטקין להשקפות מעודנות ומשופרות יותר על ממשקים בין רווחה ומצוקה בחיי אדם.

== לקריאה נוספת ==
* "פרופ' יעקב (ג'קי) לומרנץ – מנהיג ופורץ דרך בתחום הפסיכולוגיה של הבגרות והזיקנה". בתוך מנהיגים ומפעלות חיים בגרונטולוגיה הישראלית. ראיין וכתב: פרופ' דב שמוטקין, ערכה: עמיאלה גלוברזון. עמודים 1–15

== קישורים חיצוניים ==
* [https://herczeg.tau.ac.il/index.php/he/11-people-he/members-he/14-dov-shmotkin.html דב שמוטקין באתר מכון הרצג לחקר ההזדקנות והזיקנה.]
* [https://english.tau.ac.il/impact/herczeg_institute_research_on_aging Aging in a Hostile World: A conference for the presentation of a current study on aging], July 2017"
* "[https://herczeg.tau.ac.il/images/articles/Beyond_good_and_bad_Prof_Dov_Shmotkin.pdf Beyond Good and Bad]": On the Work of Prof. Dov Shmotkin. Published in The World Book of Happiness: The Knowledge and Wisdom of One Hundred Happiness Professors. Author and Editor-in-Chief: Leo Bormans. Singapore: Page One Publishing, 2010.
* [https://www.eurekalert.org/pub_releases/2010-10/afot-rtt101110.php Re-evaluating the Time of Your Life]": An interview with Prof. Dov Shmotkin about his study (originally published by the American Friends of Tel Aviv University, October 2010).

== הערות שוליים ==

קטגוריה:בעלי תואר דוקטור מאוניברסיטת תל אביב

קטגוריה:גרונטולוגים ישראלים
קטגוריה:סגל אוניברסיטת תל אביב: פסיכולוגיה
קטגוריה:פסיכולוגים ישראלים
קטגוריה:ישראלים שנולדו ב-1949
Auld Lang Syne (The New Year's Anthem)

הוא סינגל של הזמרת-יוצרת האמריקאית מריה קארי, מתוך אלבום חג המולד השני שלה, Merry Christmas II You. השיר יצא כסינגל השני מתוך האלבום ב-14 בדצמבר 2010.

השיר הגיע למקום העשרים ושש במצעד שירי החג הדיגיטליים. בשנת 2020, זכה להצלחה מחודשת כאשר הגיע למקום הרביעי במצעד.<ref></ref>

== רקע וכתיבה ==
השיר נכתב על ידי מריה קארי, רנדי ג'קסון, ג'וני סוורין, רד וואן ורוברט ברנס, והופק על ידי קארי, ג'קסון וסוורין. הקליפ המלא שיצא עבור השיר, הועלה ליוטיוב ב-13 בדצמבר 2010. לאורכו של הקליפ, ניתן לראות את קארי מוקפת בזיקוקים.

כמו כן, עלה השיר לרשת הזרמת המדיה ספוטיפיי, בסמוך לצאתו של האלבום בו נכלל.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|14 בדצמבר 2010
|מיני-אלבום <small>(רמיקסים)</small>
|איילנד
|
|}

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים המבוססים על פואמות
קטגוריה:שירי השנה החדשה
קטגוריה:שירי מוזיקת האוס אמריקאיים
H.A.T.E.U.

(ראשי תיבות: Having A Typical Emotional Upset) הוא סינגל של הזמרת-יוצרת האמריקאית מריה קארי, מתוך אלבומה השנים עשר, Memoirs of an Imperfect Angel. השיר יצא לאור ב-1 בנובמבר 2009, כסינגל השלישי מתוך האלבום.

השיר הגיע למקום ה-72 במצעד שירי ה-R&B/היפ הופ.

== רקע וכתיבה ==
השיר נכתב על ידי מריה קארי, כריסטופר סטיוארט ודה-דרים, והופק על ידי קארי, סטיוארט ודה-דרים. השיר הוא שיר בסגנון הרית'ם אנד בלוז, המאפיין שירים נוספים מתוך האלבום Memoirs of an Imperfect Angel.

כמו כן, עלה השיר לרשת הזרמת המדיה ספוטיפיי, בסמוך לצאתו של האלבום בו נכלל.

== ביקורת ==
בניו יורק טיימס זכה השיר לסיקור שפורסם בסמוך לצאת האלבום Memoirs of an Imperfect Angel.<ref></ref> גם ב-Rap-Up דורג השיר כאחד מארבעת השירים הטובים ביותר באלבום.<ref></ref> ב-The Seattle Times סוקר השיר גם כן, תוך שתואר כ-"בלדת שברון לב יפה".<ref></ref>

== הצלחה ==
נכון לאפריל 2020, צבר כ-8 מיליון השמעות ברשת הזרמת המדיה ספוטיפיי.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
! rowspan="3" |ארצות הברית
| rowspan="3" |1 בנובמבר 2009
|רדיו להיטים עכשוויים
| rowspan="3" |איילנד דאף ג'אם
|
|-
|רדיו שירים קצביים
|
|-
|רדיו שירים אורבניים
|
|}

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים על כאב לב
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
אדולף מסימי

אדולף מסימי (בצרפתית: Adolphe Messimy; 31 בינואר 1869 – 1 בספטמבר 1935) היה פוליטיקאי צרפתי ושר המלחמה בתחילת מלחמת העולם הראשונה.

==ביוגרפיה==
מסימי נולד ב-31 בינואר 1869 בליון, והיה בנם הבכור של הנוטריון פול שארל ליאון מסימי ולורט מארי אן גירודון. בשנת 1887 הוא החל את לימודיו באקדמיה הצבאית סן-סיר, ואף הוסמך לקצונה, אולם בשנת 1899 פרש מהצבא בעקבות פרשת דרייפוס. לאחר שחרורו הוא הפך לכתב צבאי, ובשנת 1902 נבחר לבית הנבחרים הצרפתי מטעם המפלגה הרדיקלית. ב-2 במרץ 1911 הוא מונה לשר המושבות, וב-27 ביוני אותה שנה הוא מונה לשר המלחמה, והיה מעורב במשבר המרוקאי השני שפרץ ב-9 ביולי. מסימי הביא לבחירתו של ז'וזף ז'ופר כראש המטה הכללי, וניסה להעביר רפורמות בצבא, אולם נכשל בכך, ובשנת 1912 הוחלף על ידי אלכסנדר מילרנד.

ב-13 ביוני 1914 מונה מסימי בשנית לשר המלחמה, וכיהן בתפקיד זה במהלך משבר יולי. לאחר האולטימטום הגרמני לרוסיה, אישרה הממשלה הצרפתית ב-1 באוגוסט בבוקר לגייס כוחות מילואים, אולם מסימי נדרש לשמור את צו הגיוס בכיסו עד השעה 13.30 בצהריים. באותו הערב הוא הורה לצבא הצרפתי לשמור מרחק ק"מ מהגבול, ולא להכניס שום כוחות סיור לבלגיה, לפני שיעשו זאת הגרמנים. ב-26 באוגוסט התפטרה ממשלתו של ויויאני, על מנת להקים ממשלת אחדות, ובעקבות כך פרש מסימי מתפקידו, והצטרף כקצין מטה בקורפוס ה-14. בשנת 1915 הועלה מסימי לדרגת לוטננט קולונל, ובקיץ אותה שנה אף נפצע באחד הקרבות. לאחר החלמתו הוא הועלה לדרגת קולונל ומונה למפקד רגימנט השיסארים ה-6, עמו לחם במהלך הקרב על הסום. ב-11 בספטמבר 1917 הוא הועלה לדרגת ז'נרל דה בריגדה ומונה למפקד הבריגדה ה-213, ובסוף המלחמה הוא פיקד על הדיוויזיה ה-162.

לאחר המלחמה חזר לפוליטיקה, אולם בבחירות 1919 הובס ולא נבחר שוב לפרלמנט. בשנת 1923 נבחר כחבר הסנאט, וב-1 בספטמבר 1935 הוא מת בשארנו סור אן.

==קישורים חיצוניים==

קטגוריה:אנשי צבא צרפתים במלחמת העולם הראשונה
קטגוריה:מקבלי אות לגיון הכבוד
קטגוריה:שרי ממשלת צרפת
קטגוריה:צרפתים שנולדו ב-1869
קטגוריה:צרפתים שנפטרו ב-1935
טקס פרסי האקדמיה הבריטית לקולנוע ה-17

טקס פרסי האקדמיה הבריטית לקולנוע ה-17 שמעניקה האקדמיה הבריטית לאמנויות הקולנוע והטלוויזיה, נערך בשנת 1964, בו הוענקו פרסים לסרטים הטובים ביותר של שנת 1963.

== זוכים ומועמדים ==
=== הסרט הטוב ביותר ===
 טום ג'ונס 
* שמונה וחצי
* בילי בדאי
* דייוויד וליזה
* האד
* ימים של יין ושושנים
* המשרת
* מחירו של גבר
* אל תיגע בזמיר
* גירושין נוסח איטליה
* ארבעה ימים בנאפולי
* סכין במים

=== הסרט הבריטי הטוב ביותר ===
 טום ג'ונס 
* בילי בדאי
* המשרת
* מחירו של גבר

=== השחקן הזר הטוב ביותר ===
 מרצ'לו מסטרויאני – גירושים נוסח איטליה 
* הווארד דה סילבה – דייוויד וליזה
* ג'ק למון – ימים של יין ושושנים
* פול ניומן – האד
* גרגורי פק – אל תיגע בזמיר

=== השחקן הבריטי הטוב ביותר ===
 דירק בוגרד – המשרת 
* טום קורטני – בילי בדאי
* ריצ'רד האריס – מחירו של גבר
* אלברט פיני – טום ג'ונס
* יו גריפית' – טום ג'ונס

=== השחקנית הבריטית הטובה ביותר ===
 רייצ'ל רוברטס – מחירו של גבר 
* ג'ולי כריסטי – בילי בדאי
* שרה מיילס – המשרת
* אדית אוונס – טום ג'ונס
* ברברה וינדזור – Sparrows Can't Sing

=== השחקנית הזרה הטובה ביותר ===
 פטרישה ניל – האד 
* לי רמיק – ימים של יין ושושנים
* דניאלה רוקה – גירושים נוסח איטליה
* ג'ואן קרופורד – מה קרה לבייבי ג'יין?
* בטי דייוויס – מה קרה לבייבי ג'יין?

=== התסריט הבריטי הטוב ביותר ===
 טום ג'ונס – ג'ון אוסבורן 

==קישורים חיצוניים==

קטגוריה:טקסי פרס באפט"א
קטגוריה:1964 בממלכה המאוחדת
R.W.D-13

R.W.D-13 הוא מטוס תיור וקישור קל מתוצרת פולין שהיה בשירות חיל האוויר הישראלי.

המטוס נרכש ב-1938 על ידי חברת אווירון שהיא חברת התעופה העברית הראשונה בארץ ישראל. מטרת הרכישה הייתה לצורכי הדרכה תובלה ותיור וגם לפעולות ביטחון. חברת אווירון השתמשה במטוס כמעט עשור וב-1947 המטוס נמכר ליזמים. באותה השנה המטוסים עברו לשרת את ההגנה והם פעלו במלחמת העצמאות במשימות תובלה סיור פינוי נפגעים וסיוע בתקיפות.

ב-17 בדצמבר 1947 פנחס בן-פורת הטיס את המטוס הזה בפעולה לפינוי פצועים שנפגעו מהתקפה של ערבים אבל כשהוא הגיע לבית אשל הבין שלא צריך לפנות את הפצועים וטס לנבטים ששם הערבים תקפו. הוא המריא עם עוד בחור ועם מקלע ורימונים וטסו לנבטים ושם הם הצליחו באמצעות התקפה אווירית להבריח את הערבים.

מטוס יצא משירות אחרי מלחמת העצמאות.

==קישורים חיצוניים==

* [http://www.iaf.org.il/188-18198-he/IAF.aspx?indx=1 מטוס R.W.D-13 באתר חיל האוויר]
* 

קטגוריה:מטוסי סיור ובקרה של חיל האוויר הישראלי
קטגוריה:מטוסי סיור
קטגוריה:פולין: תעופה
פול פו

פול מארי סזאר ז'רלד פו (בצרפתית: Paul Marie Cesar Gerald Pau; 29 בנובמבר 1848 – 2 בינואר 1932) היה גנרל צרפתי ששירת במלחמת צרפת–פרוסיה ובמלחמת העולם הראשונה.

==ביוגרפיה==
פו נולד ב-29 בנובמבר 1848, וב-1867 התגייס לצבא הצרפתי. הוא השתתף במלחמת צרפת–פרוסיה, שבה איבד את החלק התחתון של זרועו הימנית. בשנת 1884 התחתן עם מארי הנרייט גונץ. ב-1903 הוא הועלה לדרגת גנרל, ובין השנים 1903–1909 פיקד על הקורפוסים ה-16 וה-20. עם זאת, הוא פרש משירות פעיל בשנת 1911, לאחר שהיה מועמד לתפקיד הרמטכ"ל על ידי שר המלחמה, אדולף מסימי, אך מועמדותו הוסרה בגלל דעותיו הפוליטיות האנטי-רפובליקניות, והתעקשותו על הסמכות למנות אישית גנרלים לפיקוד גבוה. במקום זה מונה ז'וזף ז'ופר, שהיה למפקד העליון הצרפתי במלחמת העולם הראשונה.

כאשר פרצה המלחמה ב-1914, החזיר הגנרל ז'ופר את פו מפרישה לפיקוד על ארמיית אלזס, כדי להשתתף בהתקפות נגד אלזס שבוצעו לפי תוכנית 17. ארמיית אלזס כללה את הקורפוס ה-7 (אשר לחם בקרב מילוז בין 7 ל-10 באוגוסט), הדיוויזיה ה-44, דיוויזיית המילואים ה-55, דיוויזיית הפרשים ה-8 וקבוצת הדיוויזיות ה-1 של המילואים (דיוויזיות המילואים ה-58, ה-63 וה-66).

למרות שהצליח בתחילה, נאלץ פו לסגת אחרי התבוסה של הארמייה הראשונה בקרב לורן. כאשר היה ברור לז'ופר כי התקוות לניצחון מהיר באלזס נמוגו, וכי צרפת עומדת בפני סכנה ממשית לתבוסה מהירה (בגלל תוכנית שליפן), הארמייה של פו פורקה, נשלחה לצפון כדי להצטרף לארמייה השישית של מישל-ז'וזף מונורי, והגיעה בזמן להשתתף בקרב הראשון על המארן.

לאחר מכן לא ניתן לפו תפקיד פיקודי אחר. לאחר שירות במועצת המלחמה העליונה בצרפת, הוא נשלח בינואר 1916 כנציג צרפתי לסטאבקה הרוסית. פו גם סייר באוסטרליה בספטמבר 1918, ושם נפגש עם חיילים משוחררים אוסטרלים, והשתתף בעצרות מלחמה.

הוא נפטר בפריז ב-2 בינואר 1932.

==קישורים חיצוניים==

== הערות שוליים ==

קטגוריה:אנשי צבא צרפתים במלחמת העולם הראשונה
קטגוריה:גנרלים צרפתים
קטגוריה:נכים צרפתים
קטגוריה:צרפתים שנולדו ב-1848
קטגוריה:צרפתים שנפטרו ב-1932
קארי גרנט (זמרת)

קארי גרנט (באנגלית: Carrie Grant; נולדה ב-17 באוגוסט 1965) היא זמרת בריטית. הייתה חברה בלהקת Sweet Dreams, במסגרתה ייצגה את בריטניה באירוויזיון 1983.

==ביוגרפיה==
גרנט נולדה באנפילד.

היא התפרסמה כזמרת מהיותה חברה בלהקת "Sweet Dreams" איתם היא ייצגה את בריטניה באירוויזיון 1983.

היא שימשה כשופטת בתוכניות המציאות "Fame Academy" ו-"Comic Relief Does Fame Academy", היא גם עבדה כמדריכת פיתוח קול עם המתמודדים של " Pop Idol", אמריקן איידול הבריטית.

ב-2008 הגישה את תוכנית הילדים "Carrie and David's Popshop".

באירוויזיון 2008 הגישה את הניקוד של בריטניה.

ב-2009 התחרתה בפרק של הגרסה הבריטית של וייפאאוט.

ב-2010 החלה לשמש ככתבת במגזין "The One Show" המשודר בBBC One.

==קישורים חיצוניים==

* 

קטגוריה:זמרים בריטים
קטגוריה:זמרות בריטיות
קטגוריה:מורים לפיתוח קול
קטגוריה:מורות לפיתוח קול
קטגוריה:משתתפי אירוויזיון 1983
קטגוריה:בריטיות שנולדו ב-1965
קטגוריה:בריטים שנולדו ב-1965
מפרץ שארלוט

מפרץ שארלוט (באנגלית: Charlotte Bay) הוא מפרץ בחוף המערבי של חצי האי אנטארקטיקה במערב ארץ גרהאם שבאנטארקטיקה. 

רוחב פתחו של המפרץ 22 קילומטרים, והוא מצוי בין חצי האי רקלוס, לבין כף מוריי. 

אל המפרץ נשפכים הקרחונים נובילה, בוז'ינוב, קרב, ולמאן ורנאר.

== היסטוריה ==
=== גילוי המפרץ ===

המפרץ התגלה על ידי אדריאן דה ז'רלאש שעמד בראש המשלחת האנטארקטית הבלגית שחקרה את האזור בשנים 1899–1897.

=== מקור השם ===

ז'רלאש קרא למפרץ על שמה של שארלוט דומייה (Charlotte Dumeiz), ארוסתו של ז'ורז' לקונט (Georges Lecointe), מגלה ארצות והידרוגרף, שהיה סגנון של ז'רלאש בפיקוד על משלחת החקר.

=== בקתת מפרץ שארלוט ===

אנשי סקר שטחי חסות איי פוקלנד (חלק מהסקר האנטארקטי הבריטי) בנו בקתה בנקודת פורטל בין האי בראבאנט לבין חוף דאנקו. 

בעונת המחקר 1957–1956, ואלי הרברט, מיפה את האזור שבין מפרץ התקווה לבין מפרץ שארלוט ובסיום המחקר הגיע לבקתת במטרה שהספינה שקלטון תאסוף אותו. בהיעדר מכשיר רדיו בבקתה הרברט לא ידע כי הספינה פגעה בקרחון וחזרה לאיי פוקלנד לתיקונים. ששת חברי המשלחת של הרברט המתינו בבקתה שלושה חודשים מבלי לדעת מתי יאספו אותם.

== ראו גם ==
* מפרץ הנסיכה שארלוט - מפרץ באוסטרליה

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=TrHtBgAAQBAJ&pg=PT76&lpg=PT76&dq=charlotte+bay+antarctica&source=bl&ots=g8di7wdtrC&sig=ACfU3U2BlJDCa3DOjSozHAkDr3SOZuPEdw&hl=en&sa=X&ved=2ahUKEwj7juX089_iAhXB66QKHf7nAIc4KBDoATAFegQICRAB#v=onepage&q=charlotte%20bay%20antarctica&f=false Mountaineering in Antarctica: complete guide: Travel guide]</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:2670 מפרץ שארלוט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108163 מפרץ שארלוט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2551&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ שארלוט] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=2670&fid=antgeo_104 תצלום לוויין של אזור מפרץ שארלוט]
* [https://mapcarta.com/25607780 מפת מפרץ שארלוט]
* [https://scienceroadshow.wordpress.com/2016/12/10/antarctic-peninsula-portal-point-charlotte-bay/ תיאור מפרץ שארלוט ונקודת פורטל], ותצלומי האתר ובעלי החיים בו
* [https://www.aworldtotravel.com/antarctica-warm-embrace/ בלוג המתאר ביקור במפרץ שארלוט]
* [https://www.yr.no/place/Antarctica/Other/Charlotte_Bay/long.html תחזית מזג אוויר עדכנית ארוכת טווח עבור מפרץ שארלוט]

== הערות שוליים ==

שארלוט
שארלוט
בונס מקיני

הוראס אלברט "בונס" מקיני (באנגלית: Horace Albert "Bones" McKinney; 1 בינואר 1919 – 16 במאי 1997) היה כדורסלן ומאמן כדורסל אמריקאי, אשר שיחק בליגות ה-BAA וה-NBA בין השנים 1946–1952. ממוצעיו הכוללים לאורך הקריירה הם 9.4 נקודות, 3.5 ריבאונדים ו-1.6 אסיסטים למשחק.

==קריירת מכללות==
מקיני נולד בשטח הגלילי "לואולנד" שעל יד לגונת פמליקו, קרוליינה הצפונית. בשנת 1940 החל ללמוד באוניברסיטת המדינה של קרוליינה הצפונית, אך ב-1942 עזב את לימודיו והתגייס לצבא ארצות הברית עד לסיום מלחמת העולם השנייה. בשנת 1945 שוחרר משירותו הצבאי, ולמד במשך שנה אחת באוניברסיטת קרוליינה הצפונית בצ'אפל היל. בשנת 1946 העפיל כשחקן קבוצת הכדורסל של האוניברסיטה לגמר טורניר אליפות המכללות, בו הפסיד מול אוניברסיטת המדינה של אוקלהומה.

==קריירת משחק ב-NBA==
בשנת 1946 הצטרף לקבוצת וושינגטון קפיטולס, אותה אימן רד אאורבך, לקראת עונת הבכורה של ליגת ה-BAA (לימים ה-NBA). ב-4 עונותיו הראשונות עם הקפיטולס היה אחד השחקנים הבולטים של הקבוצה, לצד בוב פיריק ופרד סקולארי, כשקלע 11.4 נקודות בממוצע למשחק. בעונת נבחר לחמישיית העונה, ובעונת נבחר לחמישייה השנייה של העונה לאחר שסייע לוושינגטון להעפיל לגמר ה-NBA, בו הפסידה מול מיניאפוליס לייקרס (2–4).

במהלך עונת התפרק מועדון הקפיטולס, ובמסגרת "דראפט הפיזור" של שחקניה נלקח מקיני על ידי בוסטון סלטיקס. לאחר כשנה וחצי בבוסטון פרש מקיני ממשחק, בגיל 33.

==קריירת אימון==
בתחילת עונת מונה מקיני למאמן וושינגטון קפיטולס, בעודו שחקן הקבוצה. ב-35 משחקי הקבוצה בטרם התפרקה רשמו הקפיטולס מאזן של 10 ניצחונות ו-25 הפסדים (28.6%) תחת מקיני.

בין השנים 1957–1965 שימש כמאמן קבוצת הכדורסל של אוניברסיטת וייק פורסט. בעונת 1960/1961 העפילה הקבוצה, בפעם השנייה בלבד בתולדותיה, לשלב רבע גמר טורניר אליפות המכללות. בעונה העוקבת השתתפה וייק פורסט בפיינל פור אליפות המכללות, לראשונה בתולדותיה, הודות ליכולת מצוינת של כוכב הקבוצה לן צ'אפל. במשחק חצי הגמר הפסידה קבוצתו של מקיני מול אוניברסיטת המדינה של אוהיו, אותה הובילו שני חברי היכל התהילה לעתיד ג'ון האבליצ'ק וג'רי לוקאס.

בין השנים 1969–1971 אימן מקיני את קרוליינה קוגרס מליגת ה-ABA. בתקופתו בקבוצה רשמו הקוגרס מאזן שלילי 59–67 (46.8%), בטרם פוטר מתפקידו.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת המדינה של קרוליינה הצפונית
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:כדורסלני בוסטון סלטיקס
קטגוריה:מאמני כדורסל אמריקאים
קטגוריה:כדורסלני וושינגטון קפיטולס
קטגוריה:אמריקאים שנולדו ב-1919
קטגוריה:אמריקאים שנפטרו ב-1997
Don't Stop (Funkin' 4 Jamaica)

הוא סינגל של הזמרת-יוצרת האמריקאית מריה קארי, מתוך פסקול הסרט "כל מה שנוצץ". השיר יצא לאור ב-26 בנובמבר 2001, כסינגל הרביעי מתוך הפסקול.

השיר הגיע למקום הראשון במצעד השירים של ולוניה.

== רקע וכתיבה ==
השיר נכתב על ידי מריה קארי, מיסטיקל, דיג'יי קליו, טום בראוון וטוני סמית' והופק על ידי קארי ודיג'יי קליו. את הווידאו קליפ שיצא עבור השיר ביימה סאנא חמרי, שביימה עבור קארי גם את קליפ השיר "".

כמו כן, עלה השיר לרשת הזרמת המדיה ספוטיפיי, כמה שנים לאחר שיצא.

== מיקומי שיא ==

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים מסרטי קולנוע
קטגוריה:וידאו קליפים שבוימו על ידי סאנא חמרי
קטגוריה:שירי דיסקו אמריקאיים
קטגוריה:שירי פאנק (Funk) אמריקאיים
סוניק הקיפוד (דמות)

סוניק הקיפוד (באנגלית: Sonic the Hedgehog) הוא דמות בדיונית שנוצרה על ידי יוג'י נאקה ונאוטו הושימה. סוניק הוא הפרוטגוניסט בסדרת משחקי הווידאו "סוניק הקיפוד" של חברת סגה. סוניק הוא קיפוד מואנש בצבע כחול, המסוגל לרוץ במהירות על-קולית. ברוב המשחקים סוניק צריך לרוץ דרך שלבים, לאסוף טבעות, ולהימנע ממכשולים ואויבים. סוניק מלווה במספר דמויות משנה, כגון אויבו המושבע דוקטור אגמן, חברו הטוב טיילס, החברה-לדעת-עצמה שלו איימי רוז ויריבו הידידותי נאקלס הקיפודן.

מעבר לכיכובו בסדרת המשחקים המצליחה, סוניק הוא גם הקבע של חברת סגה.

== פיתוח ==
בשנת 1988 יצאה קונסולת הסגה מגה דרייב בארצות הברית וביפן. סגה ניסתה ליצור דמות שתזוהה עם החברה באופן אוניברסלי, על מנת ליצור ייחוד, בידול והזדהות עם הקונסולה. בשנת 1990 ערך האייאו נאקאיימה, הנשיא לשעבר של חברת המשחקים סגה, תחרות שמטרתה לקבוע את עיצוב הדמות החדשה לקונסולה. לגמר הגיעו שתי הצעות: ארמדיל שחור וקיפוד כחול; הקיפוד ניצח, והפך לסוניק.

== מראה ==
לאורך השנים השתנו רבים ממאפייניו הפיזיים של סוניק, כולל הסגנון שבו הוא מעוצב. בעיצוב המקורי, אשר תוכנן על ידי נאוטו אושימה, הופיע סוניק כנמוך קומה, בעל מחטים קצרים, גוף עגלגל ועיניים ללא קשתיות. בעקבות יציאת המשחק "Sonic Adventure" לשווקים בשנת 1999, דמותו של סוניק עוצבה מחדש על ידי יוג'י אואקאווה. בעיצוב זה סוניק גבה במעט, רגליו התארכו, הוענק לו מבנה גוף פחות עגלגל, קוציו התארכו וצבע עיניו השתנה לירוק, וכמו כן הוא קיבל מראה קשוח במעט. שינויים נוספים בדמותו של סוניק הוצגו במשחק "סוניק הקיפוד" משנת 2006: סוניק הפך לרזה יותר וגובהו השתנה.

על אף שינויים קטנים במראהו, כמו למשל בגובהו, עיצוב הדמות לא השתנה רבות מאז. אמנם במשחקי הספין-אוף וסדרת הטלוויזיה "סוניק בום" משנת 2014, סוניק הוא רזה יותר, גבוה מאוד, ידיו שונו לצבע כחול, לבוש צעיף חום ותחבושות והקוצים שלו קצרים יותר. בסרט באותו השם, נעליו של סוניק עוצבו מחדש, והוא בעל פרווה, ידיים כחולות, ושתי עיניים נפרדות.

== משפחה ==
במשחקים לא מופיעים קרובי משפחה של הדמות, אך הן בקומיקס והן בשתי סדרות הטלוויזיה העוסקות בסוניק מופיע צ'אק - קיפוד כחול ומבוגר העובד כמדען מוביל ומוצג כדודו של סוניק. כמו כן מופיע מאטסקי, כלבו של צ'אק. בנוסף, בחוברות הקומיקס של ארצ'י קומיקס מתגלים הוריו החורגים של סוניק, ברנדט וג'ולז. בסדרה Sonic Underground, שמתרחשת ביקום מקביל, מופיע שוב צ'אק, וכן מופיעים אמו של סוניק, המלכה אלינה, אחותו סוניה ואחיו מאניק.

== קישורים חיצוניים ==

== הערות שוליים ==

קטגוריה:סוניק הקיפוד: דמויות
מיס תבל 1931

מיס תבל 1931 (באנגלית: Miss Universe 1931) היא תחרות יופי שנערכה ב-1931 והיוותה את תחרות היופי הבינלאומית ה-6 במספר.

התחרות נערכה בגלווסטון, שבטקסס, מרבית המתמודדות היו מרחבי ארצות הברית ובנוסף היו שתי מתמודדות ממדינות אירופה.

עשר המתמודדות שהגיעו למקומות הראשונים זכו בפרסים כספיים.

דווח על כך שבתצוגת בגדי הים שנערכה במסגרת התחרות נכחו בסביבות 150,000 צופים.

הזוכה בתחרות הייתה מיס בלגיה, נטה דושאטו.

==תוצאות==
===מיקום===
{| class="wikitable"
|-
! תואר
! זוכה
|-
| מיס תבל 1931
|
* מיס - נטה דושאטו
|-
| סגנית ראשונה
|
* מיס קנטקי - אן לי פאטרסון
|-
| סגנית שנייה
|
* מיס ממפיס - לנה תומאס
|-
| סגנית שלישית
|
* מיס - דייזי דאורה
|-
| סגנית רביעית
|
* מיס אטלנטה - פט הול
|-
|}

==קישורים חיצוניים==
* 
* 
* 
* 

קטגוריה:תחרות היופי הבין-לאומית
קטגוריה:1931 בארצות הברית